Wilhelm Robert Schmidt
Wilhelm Robert Schmidt (23. jaanuar/4. veebruar 1823 Paldiski – 7. detsember/19. detsember 1887 Mihkli) oli Eesti vaimulik ja koolijuht. Ta õppis aastatel 1833–1841 Tallinna Kubermangugümnaasiumis. Aastatel 1844–1849 õppis ta Tartu Ülikoolis filoloogiat ja usuteadust. Ta oli aastatel 1846–1849 koduõpetajaks Jõgisool ja aastatel 1850–1851 Haibas. Prooviaastal oli ta Keila ja Hageri koguduses. Ordineeriti 7. oktoobril/19. oktoobril 1851 õpetajaks. Ta oli aastatel 1851–1887 Mihkli Miikaeli koguduse õpetaja. Ta organiseeris Läänemaal esimese laulukoori. Samuti oli ta seotud Kuuda õpetajate seminariga, ta oli aastatel 1861–1864 seminari inspektoriks ja aastatel 1873–1878 seminari direktoriks.